open-index/open-wikipedia-markdown huggingface dataset:
عجل

تصغير|عجل بلدي
**عجل** و **عجلة** هما ولد ولا بنت لبڭرة.
## سميات
فاش غادي يكبر، لعجل غادي يولّي **تور** ولا **فحل**.

لعجلة غادية تولّي **ضروبة** ولا **كرفة** (ما بين عام و عامين حتّا تلاتة سنين ف لبلدي). منبعد، غادي تولد و تكون **بڭرة**.


Vea hené.jpg|ب لحنّة
Douccala djanvî vea paxhant2.jpg|ف ربيع
Vea ki tete.jpg|كايرضع
Djermale (veas).jpg|توام
Efant vea BBW.jpg
Pitit vea deus båsheles.jpg


## زيّادة
 فيشي:Miniauge.gifشوفو: ولادة (بڭرة)

كايتزاد طبيعيان ولا ب لعوين (جرّان) ولا ب لفتيح.


Calving in Laos (6 of 9).jpg|ولدة عدية بڭرة باركة
Calving in Laos (7 of 9).jpg|ولدة عدية بڭرة واقفة
Velaedje7.jpg|ولدة ب لقنّب
Botniraedje vatche Bleu-Blanc-Walone 09 haetchaedje vea fén.jpg|ولدة ب لفتيح


## امراض ديال لعجول
* تطوّاش ديال لعجول (كرشة جارية)
* مرض ديال بوط
* مرض لمفاصل
* كحبة لعجول

## خليقات
* عجول ب جوج ريوس
* عجل ب لفواد برّا
* لمسارن ما ملاسقينش


Vea ås deus tiesses3.jpg|جوج ريوس
Vea monse organes foû rissaetchîs.jpg|تعوّج سلسول 180 درّاجة (*Schistosoma reflexum*)
Vea monse et pureure.jpg
Vea monse boyeas foû strophosomia.jpg|لفواد برّا
Vea monse cinsî.jpg


## ف امتال ديال لمغريب
ڭالو زمان:

لولدة لولة، عطيه لعدو لولدة تّانية، عطيه لخوكلولدة تّالتة، خلّيه عندك

معنى: ضروبة ولدة مرّة لولة، ما كاتعطيش لحليب بزاف. و لبا نتعها ناقص ف لمواد لّي كايلعبو دورة ف دفاع ديال جيسم (*lactoblobulins*). يدان، لعجل لّي رضع لبا ناقص ڭلوبيلين يقدر يمرض.

## مصادر

تصنيف:حيوانات أليفة
تصنيف:كسيبة
تصنيف:بزوليات توصفو ف 1758
تصنيف:بݣر
بن عذاري لمراكشي

**بو لعباس أحمد بن عذاري لمراكشي** (مزيود ف لقرن 13 ف مراكش، توفى مور عام 1312) هوّ توارخي مغريبي عاش ف لقرن 13 و لبدية د لقرن 14، و هوّ لي ألّف لكتاب لمشهور د التاريخ البيان المغرب في اختصار أخبار ملوك الأندلس والمغرب، لي كيتّعتابر من أهم لمصادر على تاريخ شمال إفريقيا و لأندالوس ف لقرون لوسطانية، و لي خرّجو ف عام 1312.

بن عذاري تزاد و كبر ف مراكش، و كان لقايد ديال فاس. لمعلومات على حياتو قليلة، و لمؤلّاف لوحيد ديالو لي بقى تال دابا هوّ "البيان المُغرِب"، و كيعاود على تاريخ شمال إفريقيا من لفتوحات ديال مصر ف عام 640/641 ميلادية تال لفتوحات د لموحدين ف 1205/1206 ميلادية. لقيمة ديالو ل الدارسين ديال ليوم هوّ ف لإحالات ل مصادر قديمة لي ضاعت و مابقاتش، و لي ماكايناش ف أي مصادر خرة، و منها أخبار على هجمة ديال لڤايكينڭ على لأندالوس ف لقرن 9. و دكر واحد لعامال خور ديالو على السيرات د لأعلام بحال لخولافا، لأئمة و لؤمارا من جميع مناطق لعالم لإسلامي. هاد لعامال دابا مفقود و ماعاودش تلقى.

## مصادر

## مزاود

* Ahmed Siraj: *L'Image de la Tingitane. L'historiographie arabe médiévale et l'Antiquité nord-africaine*. École Française de Rome, 1995. ISBN&nbsp;2-7283-0317-7. Short biographical note.
* N. Levtzion & J.F.P. Hopkins, *Corpus of early Arabic sources for West African history*, Cambridge University Press, 1981,  (reprint: Markus Wiener, Princeton, 2000, ). Short biographical note and English translation of extracts from *Al-Bayan al-Mughrib*.

تصنيف:ناس د مراكش
تصنيف:زيادة ف لقرن 13
تصنيف:وفيات ف لقرن 14
تصنيف:ناس تزادو ف مراكش
حروف ڭمرية

**لحروف لڭمرية** ولّا **الحروف القمرية** ف لعربية هما حروف كيجيو من بعد "ال" التعريف وكيتنطقو معاهم "ل" بشكل واضح، وما كيتشدّدش الحرف اللي بعد.

## تفاصيل
ف لعربية كاينين 14 حرف قمري: ا، ب، ج، ح، خ، ع، غ، ف، ق، ك، م، هـ، و، ي. ف الداريجة، حرف الجيم كيكون ف أغلبية د لحالات حرف شمسي، من غير شي كليمات لي دخلو مؤخرا من لعربية بسباب التعريب ديال لإعلام و التعليم. كاينين حروف زايدين ف الداريجة لي تاهوما ڭمريين، لي هوما پ، ڭ/ݣ و ڤ.

ملي كيجيو هاد الحروف من بعد "ال" التعريف، كتنطق "ل" كاملة.

### أمثلة

## مصادر

تصنيف:لعربية لفصحى
تصنيف:داريجة
حزقيال

**حزقيال** كان واحد النبي كبير عند ليهود و المسيحيين. كان كيكتب ف سفر سميتو "سفر حزقيال" لي كاين ف الكتاب المقدس. هاد السفر كان فيه تنبؤات على شحال د الحوايج كتب على كيفاش غادي تطيح القدس ف يد البابليين، و كيفاش غادي يطيحو حتى البلدان لي حداها. زاد تنبأ باش اليهود غادي يرجعو للقدس و يعاودو يبنيو الهيكل ديالهم. و تكلم حتى على المسيح. عاش حزقيال ما بين 622 و 570 قبل الميلاد. كان من بين اليهود اللولين لي هزوهم البابليين بالقوة لبابل فعام 597 قبل الميلاد، و خداوه لواد الخابور. كاين لي كيݣول بلي هو نفسو ذو الكفل لي مدكور ف القرآن. طبيعة النبوة ديالو كانت مهمة بزاف حيت جات ف وقت صعيب على اليهود، ملي كانو محتلين و مقيدين ف بابل. كان كيعطيهم الأمل باش يرجعو لبلادهم و يعاودو يبنيو حياتهم من جديد.

## مصادر


تصنيف:أنبيا د المسيحية
هرمان الدلماطي

**هرمان الدلماطي** ولّا **هرمان لألماني** (ب ، مات ف 1272 ف أستورڭا) كان مترجم أصلو ألماني ديال المدرسة ديال الترجمة ديال طوليدو، لي كانت مؤسسة إسپانية ديال القرون الوسطى كان عندها دور محوري ف النشر ديال المعرفة ف الزمان ديالها. من 1266، كان أسقف ديال أستورڭا. كان كايحظى بالرعاية ديال مانفريدو ديال صقلية.

ف 1240، ترجم للإسپانية "الأخلاق النيقوماخية"، لي عمل لها ربع سنين من بعد ملخص، هاد الشي من بين بزاف ديال الأعمال ديال أرسطو الأخرى. كانعرفو عليه حتى بلي ترجم "الخطابة" ديال بن رشد. من العبرية، ترجم "سفر المزامير". ترجم حتى الشروحات لي كان عمل الفارابي على "الخطابة" ديال أرسطو.

## مصادر

تصنيف:وفيات 1272
تصنيف:عالم د لوغات
تصنيف:مقالات ديال حركة لمقررات د يناير 2025
حمزة إيڭامان

**حمزة إگامان**، مزيود ف 2 نونبر 2002 ف تمارة، لعاب ديال الكرة مغربي كايلعب ف المركز ديال مهاجم مع النادي ديال رينجرز.

## حياتو

### التكوين مع الجيش الملكي
تزاد حمزة إيڭامان ف تمارة، ف المغرب، وكبر ف حي لمسيرة جوج ف عائلة ديال اللعابا ديال الكرة، ومن الصغر ديالو نضمّ للمركز ديال التكوين ديال الجيش الملكي.

ف الموسم ديال 2022-2023، ولا إيڭامان عنصر أساسي ف التشكيلة ديال النادي وقدم أداءات مميزة فالكاس ديال الكونفدرالية. تقصاو الجيش الملكي و إڭامان ف الربع ديال النهائي من مور ما خسرو ف المجموع (لالي ؤ روتور) بنتيجة ديال 4 ل 3 للصالح ديال إتحاد العاصمة، اللي ربحو هاد النسخة.

ف 23 يونيو 2023, بالمناسبة ديال الجولة اللخرة ديال البطولة، ربح البطولة ديال المغرب من مور رباح ب 3 ل 2 ضد إتحاد طنجة ف الخارج ديال الميدان، وفات الجيش الملكي الوداد، لي سالات وصيف. سالا الموسم ديال 2023-2024 ف المرتبة ديال وصيف ديال البطل ديال المغرب.

### النادي ديال رينجرز
في 6 يوليوز 2024، وقع عقد ديال خمسة د المواسم مع النادي ديال رينجرز بواحد المقابل ديال 3 د المليون ديال الأورو.

### ف المنتخب
ف مارس 2023، كان إڭامان ف اللائحة الأولية اللي كان دار وليد الرڭراڭي للماتشات الودية ضد البرازيل و الپيرو، ولكن ما بقاتش سميتو ف اللائحة النهائية. ف ندوة صحفية كانت تعملات ف هاداك التوقف الدولي، كان الرݣراݣي تكلم على إڭامان وقال: "إڭامان كايتطور مزيان. كانتابعوه من قريب. ملي غادي يجي الوقت المناسب، غادي يتنادا عليه للمنتخب اللول. دابا، راه مع المنتخب ديال قل من 23. الوقت ديالو غادي يجي.".

## مصادر

تصنيف:زيادة 2002
تصنيف:ناس تزادو ف لمغريب
تصنيف:كوايري مغريبي
تصنيف:ناس حيين
أن ماكوسينسكي

**أن ماكوسينسكي** ()، تولدات ف 3 أكتوبر 1997 ف ڤيكطوريا، كانادا هي مخترعة كانادية. ربحات ف لمعرض د ڭوڭل د لعولوم ف 2013 مورما ختراعات پيل كهروحراري.

## حياتها
أن، سميتها لكاملة هي أنديني ستاسيا ماكوسينسكي، عندها أصول فلپينية و پولونية و أرمينية. باها كان مدير د لابوراطوار و عندو جوج سرفتيكات ديال ختيراع طبية. كاتعيش لعائلة ديالها ف سانيتش ف كولومبيا لبريطانية.

قرات ف لمدراسة لجاميعية سانت مايكلز. ف لمشروع ديالها ف سابعة، خترعات راديو كيخدم ب لحرارة ديال شمعة. و صاوبات حتا پيل كهروضغطي ملي كانت ف تاسعة.

قرات لوغة ؤ لأداب نڭليزي ف جاميعة ڤيكطوريا مورما تحولات من جاميعة كولومبيا لبريطانية.

### لمشاريع

#### پيل لخاوي (هولو فلاشلايت)
ف 2004 ربحات جايزة د لمعرض ڭوڭل ساينس بمشروع "*هولو فلاشلايت*"، لي هو پيل كهروحراري. تأسپيرات من زيارات لي كانت كاتدير ف بلاد مها ف لفيليپين، فين وحدة من صحاباتها كان عندها مشاكل ف لمدراسة حيت ماكانش عندها ضو كافي باش تقرا ب ليل. كيعتامد هاد سيستيم على تأتير لكهروحراري ب تخدام ديال لوحات د پيلتيي. وهو خاوي باش يزيد تيارات د لحمل لحراري.

#### تيدكس
ف 2013 قدمات لخدمة ديالها ف تيدكس ريشموند و تيدكس ڤانكوڤر.

ف 2014 دارت على "*لمشكلة د لختيراعات"* في تيدكس ڤيكطوريا موراها هضرات ف تيدكس تين ف 2016 ب مداخلة سميتها "علاش ماكانخدمش ب سمارتفون" لي تشافت كتر من 2 مليون مرة. ف 2016، ربحات أن ستيتمار واصل ل 50 ألف دولار من لمنحة د كويست كلايمات، لي كاتمولها شاريكة كاناديان جيوڭرافيك و شاريكة شيل إنيرجي د أمريكا شمالية، علاود ختراعات ديالها لي كاتخدم ب طاقة لحرارية د لبشر.

هي لمؤسسة د شاريكة ميكاطرونيكس إنطيرپرايزرس و دفعات باش تاخد بزاف ديال سرفتيكات ديال لختيراع.

ف غشت 2017، مشات ف رحلة ستيكشافية ل جوج سيمانات ف لپاصاج شمالي لغربي باش تحتافل ب 150 عام على تأسيس كانادا.

## لجوايز
ربحات لميدالية دهبية ف معرض كانادا-وايد ساينس.

ف 2018، ختارتها  مجلة ڭلامور كا وحدة من أحسن لعيالات لجاميعيات ف لعام.

ف 2017، دخلات ف ليستة د فوربس 30 قل من *30*. بانت حتا ف لمجلة د تايم 30 قل من 30.

فربحات ربعة د لجوايز ف لمعرض دولي د لعولوم ؤ لهنداسة د إنطل.

ف 2016، تختارت أحسن مخترعة شابة ف لعام من لمجلة پوپولار ساينس.

ف ضومين ديال لإشهار، تختارت سفيرة د لماركة د ليونيكلو ف 2016 و دارت حملات معا فايڤ سطار و لينوڤو.

## مصادر

تصنيف:زيادة 1997
تصنيف:كاناديين
تصنيف:ناس حيين
تصنيف:مقالات ديال حركة لمقررات د يناير 2025
تصنيف:أرتيكلات فيهوم موشكيل بسباب عطاشة 3.1
أني جونز

**أني جونز إليوت** (ب ) كانت واحد المرا مريكانية عندها لحية، تزادت ف ولاية ڤيرجينيا نهار 14 يوليوز 1865 وماتت نهار 22 كتوبر 1902. خدمات مع السيرك ديال بارنوم باش تجبد الناس للفراجة. ماكاينش شي معلومة واضحة واش كان عندها مرض الشعرانية ولا شي حاجة وراثية خرى لي كتأثر على الدراري بجوج، البنات والولاد، وكتبقى حتى كيكبرو. بزاف ديال المصورين، منهم ماثيو برادي، خداو ليها تصاور فحياتها، ونشروهم فكلشي.

ملي كبرات، ولات آني أشهر مرا عندها اللحية ف ميريكان كاملة وولات كتهضر بإسم "المسوخ". تزوجات مع ريشارد إليوت ف1881، ولكن طلقات منو ف1895 على ود حبيب صغرها وليام دونوڤان، لي مات وخلاها هجّالة. ف1902 ماتت جونز فبروكلين بالسل.

## منين جات
تزادت آني جونز ف ماريون، ڤيرجينيا، لي هيا مركز مقاطعة سميث، فالجهة الجنوبية الغربية ديال الولاية، نهار 14 يوليوز 1865. دخلات آني لمعرض بارنوم وهي عندها غير 9 شهور، وكانو كيعطيو للوالدين ديالها 150 دولار فالسيمانة.

كانو كيسميوها "عيسو الصغير" الجديد. ملي وصلات 5 سنين، كان عندها موسطاج وسوالف، وولات معروفة ب"البنت مولات اللحية". المصور المريكاني ماثيو برادي صورها وهي درية ف1865.

واحد النهار، واحد الراجل من نيويورك لي كان عالم ف دراسة الدماغ خطف آني وهي صغيرة. لقاوها بارنوم والبوليس فواحد المعرض فالكنيسة. الراجل ݣال بلي الدرية ديالو، ومشاو للمحكمة. القاضي عزل آني على الناس قبل ما تشهد. ملي دخلات للمحكمة، مشات نيشان لوالديها ملي شافتهم. وهكا القاضي سد القضية. واخا يمكن تكون غير حيلة من بارنوم باش يدير الإشهار.

## مصادر

تصنيف:وفيات 1902
تصنيف:زيادة 1865
تصنيف:لميريكانيين
إتفاقية وقف إطلاق النار ف غزة 2025

تصغير|ڤيديو كايوضح استلام ثلاث أسيرات إسرائيليات من حماس
**إتفاقية وقف إطلاق النار ف غزة 2025** هو إتفاق ديپلوماسي توصلو ليه إسرائيل و حماس نهار 19 يناير 2025 باش يحبسو العمليات العسكرية ف غزة و يتبادلو المحتجزين و المعتقلين.

## التاريخ
هاد الإتفاق توقع رسميا نهار 15 يناير 2025، و صادق عليه الكابينيت الإسرائيلي نهار 17 يناير، و الحكومة الإسرائيلية نهار 18 يناير. بدا التنفيذ نهار الأحد 19 يناير 2025 معا الثمنية و النص ديال الصباح.

## تفاصيل الإتفاق
الإتفاق مقسم على ثلاث مراحل:

**المرحلة اللولة: **

* غادي تدوم 42 يوم
* حماس غادي تطلق 33 د الرهائن لإسرائيليين
* إسرائيل غادي تطلق مئات ديال المعتقلين الفلسطينيين
* الجيش الإسرائيلي غادي يخرج من المناطق المسكونة
* السكان ديال شمال غزة يقدرو يرجعو لديورهم

**تبادل الأسرى: **

* غادي يتم على 6 دفعات
* كل 3 رهائن إسرائيليين مقابل 100-120 معتقل فلسطيني
* الأولوية للنسا والدراري والناس اللي فاتو 50 عام واللي محتاجين علاج طبي

## ردود الفعل

### إسرائيل
نهار بدا الإتفاق، وزير الأمن إيتمار بن غفير و ووزرا آخرين من حزب عظمة يهودية قدمو ستقالتهم من الحكومة حيت ما بغاوش هاد الإتفاق.

### الولايات المتحدة
الرئيس الميريكاني المنتخب دونالد ترامپ رحب ب نجاح الإتفاق ف تروث سوشل.

## الوسطاء

* الحكومة الميريكانية
* الحكومة القطرية
* الحكومة المصرية

## مصادر

تصنيف:إسرائيل
تصنيف:فلسطين
تصنيف:معاهدات سياسية
تصنيف:2025
تصنيف:حماس
نور الدين البطروجي

**نور الدين أبو إسحاق البطروجي**، ولا **أبو إسحاق البطروجي،** وكان معروف كثر ف الغرب بالسمية اللاتينية ديالو ديال **ألبيتراجيوس**، كان عالم ديال الفلك، فيلسوف وقاضي مغربي ولا أندلسي ديال القرن 12.

كان البطروجي أول عالم ديال الفلك لي قدم نظام فلكي مختلف على النظام البطلمي، وكان عطى تفسيرات فيزيائية للحركات ديال الأجسام السماوية.

كان النظام البديل ديالو انتاشر ف الأغلبية ديال أوروبا ف القرن الـ 13.

## حياتو
غالبا تزاد البطروجي مدة قبل 1185، حيت كانعرفو عليه بلي عرف ابن طفيل وبلي غالبا كان تلميذ ديالو، هاد الشي ف الوقت فين ابن طفيل مات فـ 1185 ولا 1186.
[تصغير|[فوهة لبطروجي ف لقامار]]
ما كاينش اتفاق على الموضع فين تزاد البطروجي. من 1921، كانو شي مؤرخين قالو بلي تزاد ف الأندلس، ف حين كاينين لي كايعتاقدو بلي تزاد ف المغرب.

هاد الكلام كاين حتى ف كتوبة لي صدرات مؤخرا. مثلا، كايعتقد خولييو سامسو بلي سميتو جاية من "البطروج" (اللي دابا سميتها بايي دي لوس پيدروتشيس)، واحد المنطقة قريبة من قرطبة، وبالتالي تما فين غادي يكون تزاد.

بزاف ديال الكتب كايأكدو، ف الغالب وهوما غير كايمرو على الموضوع، بلي الأصل ديالو من المغرب.

باش ما كان، أنه تزاد ف واحد الموضع ما كايعنيش بلي ما عاشش من بعد ف موضع واحد آخر. بحال ميخال كوكوڤسكي، كايأكد بلي البطروجي تزاد ف المغرب، ولكن بلي عاش من بعد ف إشبيلية.

ف العمل ديالو الوحيد لي معروف، ""، طرح البطروجي نظرية جديدة على المدارات ديال الكواكب، وقال بلي عندها طبيعة ديال الأفلاك التدويرية والمراكز الغير المتجانسة.

التاريخ بالضبط ديال هاد العمل ما معروفش، ولكن لي مؤكد أنه كتبو من مور ما مات ابن طفيل. فـ 1192، بان واحد الكتاب لي بان بلي خذا منو شي أفكار، وف 1217 ترجمو ميشيل سكوت للاتينية.

هاد الشي كايعني بلي كتاب الحياة تكتب ما بين 1185 و1217، و ف الغالب بين 1185 و1192.

مات نور الدين جوايه 1204.

## الإرث والتأثير
"المبادئ ديال علم الفلك" لي كان ألف كان تترجمو من طرف ميشيل سكوت ف طليطلة ف 1217 تحت العنوان ديال *De motibus celorum* (تطبع أول مرة ف ڤيينا ف 1531).

هاد الترجمة كانت ولات هي الأساس ديال علم الفلك ف أوروبا حتى للقرن 16، وكان النموذج الفلكي ديالو مصدر ديال الإلهام ديال العلماء لي كانو ورا التصور الجديد ديال العالم.

كاينين من النقاد لي حط العمل ديالو ف نفس المرتبة ديال المجسطي ديال بطليموس

كاينة واحد الترجمة بالعبرية لي كان دارها موشي بن تيبون ف 1259.

و حتى ف القرن 13، كان يهودا بن سليمان هكوهن دخل علم الفلك ديال البطروجي ف الموسوعة ديالو *مدراش الحُكمة،* لي كاتعتبر أول موسوعة كبيرة مكتوبة بالعبرية.

الأستاذ فيليسيانو پيريز باراس، من الجامعة ديال سالامانكا، كايعتابر بلي القصيدة ديال *بارزيفال* كاتكلم على هاد العالم من الخلال ديال الشخصية ديال عالم ديال الفلك الحكيم فليجيتانيس، اللي كايتكلم على الكأس المقدسة.

كاينة واحد الفوهة على السطح ديال القمر لي دابا كاتحمل سميتو باللاتينية: الفوهة ديال ألبيتراجيوس.

## عيون الكلام


تصنيف:كتاتبيا مغاربا د لقرن 13
تصنيف:فيلسوف مغريبي
تصنيف:وفيات 1204
تصنيف:زيادة ف لقرن 12
تيران د لحزب لوطني لفاشي

**التيران د لحزب لوطني لفاشي** (ب و ) هو تيران مولتيسپور ف مدينة روما. تلعبو فيه تلاتا د لماتشات مونديال 1934، منهوم ماتش فينال بين طاليان و تشيكوصلوڤاكيا نهار 10 يونيو 1934. تيران تبنى ف عام 1911، و تعاود في عام 1928 باش يتلعب فيه ماتش أميكال بين طاليان و هنݣاريا. و كانت آيس روما و لاتزيو كيلعبو فيه ماتشات ديالهم أ ضوميسيل.

تسدّ تيران ف عام 1953 و تريب ف عام 1957.

## كاس لعالم 1934
حيت هو تيران ديال لعاصمة روما، تلعبو فيه 3 ماتشات ف مونديال طاليان 1934. ماتش ف لويتيم و ماتش دومي فينال و لفينال.
}
|فينال
| style="text-align:center;" |55,000
|}

## مصادر

تصنيف:روما
تصنيف:تيرانات د كورة
تصنيف:تأسيسات د 1911 ف الطاليان
ڨيطوريو دي سيكا

**ڤيتطوريو دي سيكا** (بالطاليانية: **Vittorio De Sica** - مزيود ف 7 يوليوز 1901، مات ف 13 نونبر 1974) ممتل ؤ مخرج طالياني، تولد فمدينة سورا بجهة لاتسيو. واحد من أشهر ؤ أحسن مخرجين طاليان ؤلعالميين لّي دازو فتاريخ.

## ستيل لإخراج
ڤيتطوريو دي سيكا كيعتبروه كريتيك من رواد لموجة ديال لواقعية جديدة (نيورياليزم)، لّي نتاشر من بعد لحرب لعالمية تانية. أهم حاجة فيه هي تركيز على لبساطة فكلشي، لقصة، تصوير كيكون على برّا ماشي ف ستوديو، كيخلط ممتلين پروفيسيونيل مع ليزاماتور. لأفلام غالبا كتهضر على لحياة لعادية ديال ناس، ولمشاكل ديال كل نهار، من فقر، ؤ شوماج، ؤ فروق طبقية ؤ جتماعية.

## أفلام ديالو
* Sciuscià عام 1947
* الشفارا د لبيشكليطات عام 1948
* ؤمبيرطو دي عام 1952

## مصادر


تصنيف:زيادة 1901
تصنيف:وفيات 1974
تصنيف:بيوغرافيا د رجال
تصنيف:طاليانيين
لامبيرطو مادجوراني

**لامبيرطو مادجوراني** ( 28 غشت 1909- 22 أبريل 1983) ممتل طالياني مشهور بدور ديال أنطونيو ريكي ففيلم شفارا دلبيشكليطات فعام 1948.

فلحقيقة لامبيرطو كان خدّام فواحد لوزين ؤ عمرو ماكانت عندو شي فورماسيون فتمتيل. خلصوه تقريبا شي ألف دولار ميريكاني شرا بيهم موبل للدار ؤمشا ڤاكونص مع عائلتو، ومن بعد مارجع للخدمة مورا لعطلة لقاهم جرّاو عليه. كانت لحركة عيانة فلوزين ولمدير كان خاصّو ينقص من لخدامة وسحاب ليه بلّي لامبيرطو تغندر ؤ مابقاش محتاج لهاد لخدمة كيما لخدامة لخرين حيت ولى مشهور بزاف فطاليان.

لامبيرطو، كيمّا أنطونيو فلفيلم، بدا كيقلب على خدمة حتى لقاها مع لبنايا. فنفس لوقت كان يقلب على شي خديمة فسينيما ولكن تّا واحد ماتسوّق ليه. حتى ڨيطوريو دي سيكا لّي ختارو يلعب دور لبطولة ف**ي شفارا دلبيشكليطات** كان كيعيط ليه مرة فشحال ؤ غير فيڭيرون.
## أفلامو

تصنيف:وفيات 1983
تصنيف:زيادة 1909
تصنيف:لممثيلين
تصنيف:طاليانيين
تصنيف:ناس توفاو ف روما
آيس روما

فرقة **آيس روما** (طّاليانية: Associazione Sportiva Roma) لّي كتعني لجمعية الرياضية روما. هي فرقة دلكورة، تأسسات عام 1927 بعدما تجمعو 3 ديال فراقي من شمال مدينة روما وندامجو. إيطالو فوسكي هو لّي كان مورا هاد لندماج، وكان من قياديين ديال لحزب لوطني لفاشي فروما.

روما من نهار تأسسات وهوما ديما كيلعبو فسيريا A عمرهوم ما طاحو لسيريا B غير مرة واحدة ف سيزون 1951–1952. روما ربحات سكوديتو تلاتة د لمرّات ف سيزون 1941-1942 ؤ 1982-1983 ؤ 2000–2001. زيد عليهم 9 ديال كيسان طاليان كوپا إيطاليا، و 2 كيسان د سوپر إيطاليانا.

ف أوروپا ربحو كاس لمعارض Inter-Cities Fairs Cup ف سيزون 1960-1961 كونطر برمينݣهام سيتي، ؤ ف2021–22 مع مورينيو دّاو كاس لكونفيرونس لّي لعبوها كونطر فينورد روتردام ف مدينة تيرانا. و خسرات روما تلاتة ديال فينالات أوروپية، فنسخة لقديمة ديال تشومپيونسليݣ عام 1983-84 كونطر ليڤرپول ب الپيلنتيات. كاس لكؤوس موسم 1990–91 كونطر إنتر 2-1 فمجموع آلي روتور، وآخر مرة فدوري لأوروپي 2022–23 كونطر سيڨييّا ب الپيلانتيات.

## لعّابا لمشهورين
دوزات روما بزاف ديال لكوايريا منهم 16 لواحد ربح كاس لعالم مع بلادو. أتيليو فيراريس ؤ إنريكي ݣوايتا مونديال 1934. ݣويدو ماسيتّي ؤ إرالدو مونتزيليو مونديال 1934 ؤ 1938. آلدو دوناتي ؤ پييترو سيرانتوني 1938، برونو كونتي مونديال 1982، رودي فولر ؤ طوماس بيرتولد 1990، آلدايير 1994، ڨانسون كونديلا 1998، كافو 2002، دانييلي دي روسي، سيموني پيروتا ؤ فرانتشيسكو طوتي 2006. پاولو ديبالا 2022.

## مصادر


تصنيف:فرقة د كورة طاليانية
تصنيف:أرتيكلات فيهوم طّاليانية-تيكست د لوغة
تصنيف:تأسيسات د 1927 ف الطاليان
ليستة د لهولانديين من أصل مغريبي

هادي ليستة ديال الشخصيات لي عندها الجنسية د هولاندا و لأصل ديالها من لمغريب. ف هاد الليستة، كاين لي مهاجرين، و كاينين لي من الجيل التاني، ولّا عندهم أصول من لمغريب و رتيباط باين بيه و ب تقافتو. لهجرة ب أعداد كبيرة ل هولاندا بدات ف 14 ماي 1969، ملي هولاندا و لمغريب سناو معاهدة لي سمحات ب توظيف بزاف د الناس لي مادخلوش للمدرسة باش يخدمو ف لمناجم، الصناعة، لبني و لفلاحة. أغلبية د هاد لخدّاما لبرّانيين كانو ناويين يصوّرو بزاف د لفلوس ف وقت قصير و من بعد يرجعو فحالهم. كون لأعداد ديالهم تزادت ل 335000 واحد، لي كاتمتّل 2% د السكان د هولاندا، كيبيّن بلي بزاف منهم بدّلو الرأي ديالهم. ملي لأزمة د لپيطرول د 1973 ضربات هولاندا، الطلب على الزوفريا نقص و بزاف د هاد لخدّاما ولّاو ف الشوماج.

ف التسعينات د لقرن 20، السياسة د لهجرة كانت موضوع طابو ف هولاندا، شي لي خلا بزاف د لمشاكيل الجتيماعية ديال لمهاجرين بلا حل. ليوم لوضعية تحسّنات شوية على ما كيبان، حيت عدد ديال لمغاربا ف هولاندا حققو نجاح كبير ف السپور (بحال خالد بوحدوز، نور الدين و سفيان أمرابط، حكيم زياش)، ف لمزّيكة بحال هند لعروسي، و ف السياسة بحال حمد بوطالب.

## مصادر

تصنيف:هولانديين من أصل مغريبي
تصنيف:ليستات د لمغاربا
فرانتشيسكو طوتي

**فرانتشيسكو طوتّي** مزيود نهار 27 سپتمبر 1976 ف مدينة روما. كان كوايري طالياني، لعب مع لاروما من 1993 حتال 2017 و منتخب طّاليان مابين 1998 ؤ 2006. فلبدية كان كيلعب **ميليو** **ؤفونسيف** رقم 10 ؤ فلّخر فاش كبر فلعمر ولّى كيلعب **أڨاصانطر** . بطل لعالم مع أتزوري فمونديال ألمانيا 2006، معروف عليه كيعشق روما داكشي علاش ما بدلهاش بشي فرقة اخرى واخّا كان عندو عروض بزاف من فراقي كبار بحال الرّيال ؤ مانشستر يونايتد ؤ تشيلسي ؤ لوس أنجلس ڭالاكسي.

## لبدية ديالو
طوتّي كان يبغي لكورة من صغرو، بدا كيتريني مع فرقة ديال سيكتور سميتها **فورتيتودو** عام 1984، من بعد مشا ل**تراستيفيري**، ومنها ل**لوديجياني**. فلوديجياني شافوه كشافة ديال ميلان ؤ عجبهوم، ؤ هضرو مع عائلتو باش يمشي لصونطر فميلانو ولكن والديه بغاوه يبقى حداهم فروما. فعام 1989 دخل لكاضي ديال لاروما.
## حياتو لخاصة
طوتّي تولد فعائلة كاتوليكية فحي شعبي فروما. باباه سميتو لورنتزو (إنزو) ؤكان يخدم فالبانكا، ؤ يمّاه سميتها فيوريلا ؤكانت تخدم فديور.
فعام 2005 تجوّج بإيلاري بلازي لّي كانت فداك لوقت مشهورة فتلڤزيون طالياني. ف 6 نونبر 2005 تزاد عندو لولد اللّول كريستيان، وف 13 ماي 2007 تزادت عندو بنت سمّاوها شانيل. ونهار 10 مارس 2016 تزادت عندو بنت خرى سميتها إيزابيل.
ف 10 أوكتوبر 2020 باباه،لورنتزو، مات بالكوفيد، موراها كتاشف بللّي مرتو كتخونو.فعام 2022 تفارقو و 2024 بداو طلاق.
## مصادر

تصنيف:كوايري طالياني
تصنيف:زيادة 1976
تصنيف:ناس حيين
لاتسيو روما

**لاتسيو روما**، ؤلا "لازيو روما"، ؤلمشهورة ب "لاتسيو" (بطّاليانية: **Società Sportiva Lazio**) هي فرقة د لكورة طاليانية من مدينة روما تأسسات ف عام 1900.

لاتسيو لعبات 83 سيزون فسيريا A من عام 1929 اللّي فيه بداو سيستيم جديد لّي مازال خدام حتاليوم ( ماتشات آلي روتور، كولشي كيلعب ضد كولشي).

ربحات لاتسيو سكوديتو 2 خطرات 1973-1974 ؤ 1999-2000، كاس طاليان داوه 7 مرات و السوپركوپا طاليان 3 مرات. كاس الكؤوس لؤروپية و السوپر لؤروبي خطرة وحدة.

## مصادر


تصنيف:فرقة د كورة طاليانية
تصنيف:أرتيكلات فيهوم طّاليانية-تيكست د لوغة
تصنيف:تأسيسات د 1900 ف الطاليان
الخطة ديال الوطن الكبير

**الخطة ديال الوطن الكبير** كانت برنامج تدار ف الأرجنتين انطلاقا من 17 أبريل 2006 باش الحراڭا لي كاينين ف البلاد يصاوبو وراقيهم. كان الرئيس الأرجنتيني ديال ديك الساعة، نيسطور كيرشنير، هو لي دارو، وكان كاينباني على المبدأ ديال "الوطن الكبير" (Patria grande) لي الهدف ديالو أن ڭاع الدول ديال أمريكا اللاتينية تتوحد من الناحية السياسية.

كانت الخطة موجهة بالخصوص للمواطنين ديال الدول لي داخلة ف السوق المشتركة الجنوبية والدول لي مرتبطة بيها، بحال بوليڤيا، البرازيل، الشيلي، الإكواضور،الپاراڭواي، الپيرو، الأوروڭواي، و ڤينيزولا. لحد غشت 2010، كانو 423,697 مهاجر لي تسجلو ف الخطة. من هاد العدد، 248,144 كانو من الپاراڭواي، 104,984 من بوليڤيا، 47,455 من الپيرو، 10,785 من الأوروڭواي، 5,349 من الشيلي، 4,603 من البرازيل، 914 من الإكواضور و216 من ڤينيزويلا.

## الشروط
باش الواحد ياخد الوراق، كان خاصو يمشي لعند السلطة المختصة ف المدينة فين ساكن ويدي معاه لاكارط، الپاسپور ولا شهادة ديال الجنسية، وجوج ديال التصاور صغار. ديك الساع كان كاياخد "الإقامة المؤقتة"، لي تقدر تخليه يبقى ف الأرجنتين، يسافر ويرجع، يقرا، و يشد رقم مؤقت ديال التسجيل ف الضمان الإجتماعي لي كايخول ليه يخدم بطريقة قانونية بيدما يشد الإقامة الدايمة.

## الإنعكاس الدولي
كانت هاد الخطة هضرو عليها بواحد الطريقة مزيانة ف الوسائل ديال برا و نفس الحاجة بالنسبة للمنظمات الدولية بحال المنظمة الدولية ديال الهجرة "OIM" لي كان المدير ديالها، برونصون ماكينلي، قال بلي الخطة ديال الوطن الكبير "مثال عالمي" خاص ميريكان تحتادي بيه.

## عيون الكلام

تصنيف:لارجونتين
تصنيف:أرتيكلات فيهوم موشكيل بسباب عطاشة 3.1
عبد الكريم غلاب

**عبد الكريم غلاب** (تولد عام 1919 ف فاس - مات ف 14 غشت 2017 ف الجديدة) كان كتاتبي و صحافي و سياسي مغريبي مع لحيزب د لإستقلال. كان رايس د التحرير د لمجلة د "رسالة المغرب" و "العلم"، و رايس و مؤسس د ليتيحاد د لكتاتبيا لمغاربا (من 1968 ل 1976) و برلماني (ف 1977) و وزير د لخارجية (ف 1983).

## لكاريير ديالو
### ف السياسة

### ف لكتابة
الكتابة عند عبد الكريم غلاب ما كانتش غير وسيلة للتسلية ولا باش يفرّغ مشاعرو، بل كانت عندو عندها وظيفة و معنى رمزي، و سند ل فكر و خطاب محدد. و حتى فاش كيهدر على الحضور القليل ديال الشخصيات النسائية ف رواياتو، كيربط هاد الشي ب فهم أخلاقي عندو للكتابة و ل دورها. بحال يلا كيبغي يقول باللي كيشوف راسو مسؤول، هاد الإحساس ب المسؤولية جابو معاه من تجربة النضال ف حركة التحرير الوطني، و من بعد من خلال المناصب اللي تقلّدها بعد الإستقلال: كان وزير، سفير، برلماني، و عضو ف أكاديمية المملكة المغربية، و رئيس اتحاد كتاب المغرب، و حتى نقيب الصحافيين المغاربة.

هاد المهام كلها ما خلاتوش يكون روائي متفرّغ، و خّلات أعمالو الأدبية تجي ف شكل كلاسيكي و محافظ، فيها رقابة ذاتية قوية، ما فيهاش كشف للذات ولا ل أسرارها.

روايات عبد الكريم غلاب كترجع ل مرحلة مهمة ف بدايات الرواية العربية، و خصوصا المغاربية. من جهة، كتنتمي لمرحلة الإلتصاق ب الواقع و المرجع، يعني كتركّز على الحياة اليومية و الواقع ديال الناس، و كتحتافي ب المحلي و ب الثقافة المغربية. و هاد المرحلة كانت معروفة ب الواقعية، اللي فيها الروائيين كيرسمو المجتمع و قضاياه. و من جهة أخرى، روايات غلاب كتنتمي حتى للموجة ديال الروايات اللي كانت كتعالج موضوع التحرير و مقاومة الإستعمار، اللي كانت منتشرة بزاف ف المغرب، حيث كانت كتحاول تكتب التاريخ الوطني و توثق للنضال ضد المستعمر، و كتهضر حتى على البدايات ديال دولة الإستقلال.

## خدمتو
عبد الكريم غلاب كتب بزاف ديال الروايات اللي ولات من كلاسيكيات الأدب المغربي، و من أشهرها:

* **"[[دفنا الماضي]]"** (1966): من أشهر وأهم رواياته، كتحكي على التحولات اللي عرفها المجتمع المغربي بعد الاستقلال، والتصادم بين القديم والجديد.
* **"[[المعلم علي]]"** (1971): كتصور الحياة اليومية ديال الإنسان المغربي البسيط، والصعوبات اللي كيعاني منها.
* **"سبعة أبواب"** (1965): رواية كتغوص ف الواقع الاجتماعي والسياسي ديال المغرب.
* **"الشيطان ليس في الجنة"** (1999): عمل متأخر كيتناول فيه قضايا فكرية وإنسانية بعمق.
* **"الأفق المنكسر"** (1980): رواية كتطرح أسئلة على الحرية، والوطن، والمسؤولية.

## لجوايز اللي خدا
عبد الكريم غلاب خدا بزاف ديال الجوائز والتكريمات. من بين أبرزها:

* 1987: **جائزة المغرب الكبرى للآداب** على مجموع أعمالو الروائية
* **جائزة الاستحقاق الكبرى من اتحاد كتاب المغرب** ***وسام العرش من درجة قائد**
* تكريم من عند **أكاديمية المملكة المغربية**

## مصادر

تصنيف:كتاتبيا مغاربا د لقرن 20
تصنيف:سياسي مغريبي
تصنيف:بيوغرافيا د رجال
تصنيف:زيادة 1919
تصنيف:وفيات 2017
تصنيف:ناس تزادو ف فاس
تصنيف:ناس توفاو ف الجديدة
تصنيف:ناس د فاس
تصنيف:زريعة شخصيات د لمغريب
تصنيف:كتاتبيا مغاربا د لقرن 21
تصنيف:سياسيين ديال حيزب ليستيقلال
أڭفال

**أݣفال** (السمية لعلمية *Drimia*) ݣنس ديال النبتات كاتدير النوّار لي كاتعيش ف إفريقيا، جنوب ؤروپا، و جنوب أسيا. هاد لݣنس محسوب على لفاميلة د *Asparagaceae* و لفاميلة التحتانية د لإشفيليات *Scilloideae* (لي كانت قبل معروفة ب سمية *Hyacinthaceae*)، على حساب السيستيم د لكلاصاج *APG IV*.

واحد من أكتر النواع لمعروفين ديالو هوّ أݣفال لبحري (السمية لعلمية *Drimia maritima*).

## تصاور

File: Drimia_maritima_-_Köhler–s_Medizinal-Pflanzen-277.jpg|
File: Urginea_maritima_Flower.jpg
File: Wild_Drimia_Maritima_Flowers.jpg


## مصادر


تصنيف:نبتات توصفو ف 1799
أڭلاو

**أݣلاو** (السمية لعلمية *murex*) ݣنس ديال لببوش د لبحر لمفتارس لي لحجم ديالو متوسط تال كبير. هاد الرخويات اللحايمية كينتاميو ل لفاميلة د Muricidae و كيتسماو شي مرات "لببوش د الصخر".

أرسطو وصف هاد لحيوان ف كتابو "تاريخ لحيوانات" و خدّم لمصطلح ليوناني πορφύρα (پورفيرا).

## لأصل د السمية
لمصطلح لعلمي *murex* (موريكس) جاي من اللاتينية *mūrex* لي غالبا عندها علاقة معا لكلمة ليونانية *μύαξ* (مياكس).

## السجل د لفوصيلات
أݣلاو معروف ف السجل لأحفوري من لعصر لطباشيري حتال لعصر الرباعي (لعصر لي حنا فيه دابا)، يعني ف 125 مليون عام اللخرة.

## التخدام عند بنادم
أݣلاو كانت كاتّجبد منو صباغة لي كاتسمى "لقوقي لملكي"، و كانو لفينقيين كيخرّجوه من خنونة ديال جوج د النواع *Murex brandaris* و *Murex trunculu*. لمادة هيّ مركب نادر ديال لبروم لي كيصابو هاد لحيوان ب لونزيم پيروكسيداز د لبروم *bromide peroxydase* فاش كيتفاعل معا لبروم لي كيكون دايب ف لما د لبحر.

هاد الصباغة ف لفترة لقديمة كانت كاتخدم ف اللباس د لملوك، ف لمناسبات لخاصة ولّا ف اللباس ديال الشخصيات لي عندها مكانة عالية.

## مصادر


تصنيف:حيوان
بلاد بابل

[تصغير|حامورابي (واقف)، مصوّر و هوّ كياخد الشعار لملكي ديالو من عند الرب د الشمش [شاماش (ولّا يمكن ماردوخ)، حامورابي حاط يدو على فمو ف إشارة بلي كايصلّي (منحوتة ف الطرف لفوقاني ديال ستيلة فيها قانون حامورابي)]]

**بلاد بابل** (ب لأكادية 𒆳𒆍𒀭𒊏𒆠، *مات أكّادي*) هي دولة قديمة و منطقة تقافية ناطقة ب لأكادية، لي لمركز ديالها كان ف مدينة بابل ف وسط الجنوب ديال منطقة بلاد بين لويدان ولّا ميزوپوطاميا (دابا لعراق، و شوية من لكويت، سوريا، و إيران). هاد الدولة كان الشعب ديالها أكادي، ولايني كانو حاكمينها لأموريين، و بانت ف جوايه 1894 قبل لميلاد. من عهد لماليك حامورابي و من بعد، بلاد بابل ولّات معروفة ب "بلاد أكّاد" (*مات أكادي* ب لأكادية)، لي كاتحيل ل لمجد لقديم ديال لإمبراطورية لأكادية. هاد الدولة كانت ف صراع معا دولات قريبة تقافياً، إتنياً و جغرافياً، هوما أشور ف الشمال، و إيلام ف الشرق (ف إيران ديال دابا). بلاد بابل ولّات أكبر قوة ف لمنطقة ف لفترة د لحكم د حامورابي، و خلقات إمبراطورية لي بقات مدة قصيرة، و خدات لبلاصة ديال لإمبراطورية لأكادية، السلالة التالتة ديال ؤر، و لإمبراطورية لأشورية لقديمة. لإمبراطورية لبابلية طاحت بزّربة بعدما مات حامورابي، و رجعات مملكة صغيرة مركّزة حول مدينة بابل.

كيما ف أشور، حافظات الدولة لبابلية على اللوغة لأكادية (اللوغة د الشعب) كا لوغة مكتوبة، وخا لحكّام لأموريين، كانو كيهضرو ب لوغة سامية و من بعد لكيشيين، لي ماكانش أصلهم من ميزوپوطاميا، و لي لوغتهم معزولة ماعندها رتيباط لا ب لأكادية لا ب السامية. السومارية ب لموقابيل بقات لوغة ديال الطقوس الدينية (كيما ف أشور لي كانت كاتبع نفس الديانة)، ولايني هاد اللوغة مابقاتش مهضورة ديجا من فاش تأسسات مملكة بابل. التقاليد السومارية و لأكادية بقاو كيلعبو دور كبير ف التقافات ديال بابل و أشور ل بزاف د لأجيال، و لمنطقة بقات مركز تقافي مهم، وخا ف فترات ديال لحكم لبراني.

## مصادر


تصنيف:لألفية 2 قبل لميلاد
تصنيف:الشرق لأوسط
تصنيف:مقالات ديال حركة لمقررات د يناير 2025
أطالانطا بيرڭامو

**أطالانطا بيرݣامو** ؤلا **أطالانطا** هي فرقة دلكورة (ب )، تأسسات نهار 17 أكتوبر 1907 فمدينة بيرݣامو بجيهة لومبارديا، شمال طاليان.
شاركات أطالانطا ف سيري أ 64 مرة (2025)، ؤ دّاو كاس طاليان (Coppa Italiana) (1963) مرة وحدة. ؤ دّاو ؤروپاليݣ مرة وحدة (2024).

## تأسيس
ف عام 1907 جماعة ديال تلامد كيقراو ف الليسي پاولو سارپي ف بيرݣامو تافقو باش يكّونو فرقة ديال لكورة. ختارو يسمّيوها أطالانطا شخصية ميتولوجيا يونانية.

## مصادر


تصنيف:فرقة د كورة طاليانية
تصنيف:تأسيسات د 1907 ف الطاليان
بولونيا إف سي

**بولونيا إف سي 1909** ؤلا **بولونيا** هي فرقة دلكورة (ب طاليانية :Bologna Football Club 1909)، تأسسات نهار 3 أكتوبر 1909 فمدينة بولونيا بجيهة إيميليا رومانا.

شاركات بولونيا ف سيري أ 78 مرة (2025)، ؤ ربحات سكوديتو (لبطولة) 7 خطرات (1924–25, 1928–29, 1935–36, 1936–37, 1938–39, 1940–41, 1963–64)، ؤ كاس طاليان (Coppa Italiana) 2 مرات (1970, 1974).
## تأسيس
فعام 1909،واحد النمساوي اسمو **إيميليو أرنسيتن**، كان فمدينة بولونيا ؤ قرّر باش يدير فيها فرقا ديال لفوت، بحال كيمّا دار فبلادو(نمسا). السويسري لويس راوخ كان أول رئيس.


تصنيف:فرقة د كورة طاليانية
تصنيف:أرتيكلات فيهوم طّاليانية-تيكست د لوغة
تصنيف:تأسيسات د 1909 ف الطاليان
كالياري كالشيو

**كالياري كالشيو** ؤلا **كالياري** هي فرقة دلكورة (بطاليانية :Cagliari Calcio)، تأسسات نهار 30 ماي 1920 فمدينة كالياري بجيهة ساردينيا.

شاركات كالياري ف سيري أ 44 مرة (2025)، ؤ ربحات سكوديتو (لبطولة) خطرة وحدة (70–1969).
## مصادر


تصنيف:فرقة د كورة طاليانية
تصنيف:تأسيسات د 1920 ف الطاليان
تصنيف:تأسيسات د 1935 ف الطاليان
ؤدينيزي

**ؤدينيزي** كالشيو ؤلا ؤدينيزي بختصار، هي فرقة دلكورة (بطاليانية :Udinese Calcio)، تأسسات نهار 5 يوليوز 1896 فمدينة ؤديني بجيهة فريولي ڤينيتسيا دجوليا.

شاركات ؤدينيزي ف سيري أ 52 مرة (2025).


تصنيف:فرقة د كورة طاليانية
تصنيف:أرتيكلات فيهوم طّاليانية-تيكست د لوغة
تصنيف:تأسيسات د 1896 ف الطاليان
فيورنتينا

**فيورينتينا** ؤلا **الڤيولا** (ب طاليانية :Associazione Calcio Fiorentina) هي فرقة د لكورة تأسسات نهار 29 غشت 1926 ف مدينة فلورانسا ف جيهة طوسكانا.

شاركات فيورينتينا ف سيري أ 87 مرة (2025)، ؤ ربحات سكوديتو (لبطولة) 2 خطرات (1955–56, 1968–69) ؤ دّاو كاس طاليان (Coppa Italiana) 6 مرات (1940، 1961، 1966، 1975، 1996، 2001). ؤ ربحات كاس سوپر الطاليان (Supercoppa Italiana) خطرة وحدة (1996) ؤ دّاو ؤروپاليڭ مرة وحدة (1960–1961).

## تاريخ
لويدجي ريدولفي ڤاي دا ڤيرّاتزّانو، من أعيان مدينة فلورانسا، ؤ عضو ف لحزب لوطني الفاشي، هو اللي أسس الفرقة ف صيف 1926، دمج جوج فراقي "**سي إس فيرينتزي**" ؤ "**ݕي دجي ليبيرطاس**" باش ينافس فراقي الطاليان لكبار.

## مصادر


تصنيف:فرقة د كورة طاليانية
تصنيف:أرتيكلات فيهوم طّاليانية-تيكست د لوغة
تصنيف:تأسيسات د 1926 ف الطاليان
تصنيف:تأسيسات د 2002 ف الطاليان
طورينو اف سي

**طورينو** ؤلا "**طورو"** بختصار، هي فرقة دلكورة (بطاليانية :Torino Football Club)، تأسسات نهار 3 ديسمبر 1906 فمدينة طورينو بجيهة پييمونتي.

شاركات طورينو ف سيري أ 81 مرة (2025)، ؤ ربحات سكوديتو (لبطولة) 7 خطرات (1927–28, 1942–43, 1945–46, 1946–47, 1947–48, 1948–49, 1975–76)، ؤ دّاو كاس طاليان (Coppa Italiana) 5 مرات (1936, 1943, 1968, 1971, 1993). ؤ ؤروا لي فعام (1990–91).

## مصادر


تصنيف:فرقة د كورة طاليانية
تصنيف:أرتيكلات فيهوم طّاليانية-تيكست د لوغة
تصنيف:تأسيسات د 1906 ف الطاليان
تصنيف:تأسيسات د 2005 ف الطاليان
ڤينيتسيا اف سي

**ڤينيتسيا اف سي** ؤلا غير **ڤينيتسيا**، هي فرقة دلكورة (ب طاليانية :Venezia Football Club)، تأسسات نهار 1 يناير 1907 فمدينة ڤينيتسيا بجيهة ڤينيطو.

شاركات ڤينيتسيا ف سيري أ 14 مرة (2025)، ؤ دّاو كاس طاليان (Coppa Italiana) (1941) مرة وحدة.


تصنيف:فرقة د كورة طاليانية
تصنيف:أرتيكلات فيهوم طّاليانية-تيكست د لوغة
تصنيف:تأسيسات د 1907 ف الطاليان
هيلاس ڤيرونا

**هيلاّس ڤيرونا** هي فرقة دلكورة (ب طاليانية :Hellas Verona Football Club)، تأسسات نهار 30 سپتمبر 1903 فمدينة ڤيرونا بجيهة ڤينيطو.

شاركات هيلاس ڤيرونا ف سيري أ 34 مرة (2025)، ؤ ربحات سكوديتو (لبطولة) خطرة وحدة (85–1984)


تصنيف:فرقة د كورة طاليانية
تصنيف:أرتيكلات فيهوم طّاليانية-تيكست د لوغة
تصنيف:تأسيسات د 1903 ف الطاليان
ايمپولي اف سي

**ايمپولي اف سي**، اختصارا** إيمپولي**، هي فرقة دلكورة (ب طاليانية :Empoli Football Club)،

تأسسات نهار 30 مارس 1920 فمدينة إيمپولي بجيهة توسكانا.
شاركات إيمپولي ف سيري أ 17 مرة (2025).


تصنيف:فرقة د كورة طاليانية
تصنيف:أرتيكلات فيهوم طّاليانية-تيكست د لوغة
تصنيف:تأسيسات د 1920 ف الطاليان
ا سي مونزا

**ا سي مونزا** لمعروف ب **مونزا** هي فرقة دلكورة (ب طاليانية :Associazione Calcio Monza)، تأسسات نهار 1 سپتمبر 1912 فمدينة مونزا بجيهة لومبارديا.

شاركات مونزا ف سيري آ 3 مرة (2025)،


تصنيف:فرقة د كورة طاليانية
تصنيف:أرتيكلات فيهوم طّاليانية-تيكست د لوغة
تصنيف:تأسيسات د 1912 ف الطاليان
پارما كالشيو

**پارما كالشيو 1913** ؤلا **پارما** هي فرقة دلكورة (ب طاليانية :Parma Calcio 1913)، تأسسات نهار 27 يوليوز 1913 فمدينة پارما بجيهة إيميليا رومانا.

شاركات پارما ف سيري آ 28 مرة (2025)، ؤ دّاو كاس طاليان (Coppa Italiana) 3 مرات (1992, 1999, 2002) . ؤ كاس سوپر الطاليان (Supercoppa Italiana)خطرة وحدة 1999 ؤ دّاو ؤروپاليڭ 2 مرات (1995–1999) . كاس لكؤوس لؤروپية عام 1992 ؤ ربحو السوپر كوپ ؤروپا ف1993.


تصنيف:فرقة د كورة طاليانية
تصنيف:أرتيكلات فيهوم طّاليانية-تيكست د لوغة
تصنيف:تأسيسات د 1913 ف الطاليان
اتحاد رياضي ليتشي

**اتحاد رياضي ليتشي**، معروفة ب**ليتشي ** هي فرقة دلكورة (ب طاليانية :Unione Sportiva Lecce)، تأسسات نهار 16 مارس 1908 فمدينة ليتشي بجيهة پوليا.

شاركات ليتشي ف سيري آ 19 مرة (2025).


تصنيف:فرقة د كورة طاليانية
تصنيف:أرتيكلات فيهوم طّاليانية-تيكست د لوغة
تصنيف:تأسيسات د 1908 ف الطاليان
تصنيف:تأسيسات د 1927 ف الطاليان
تصنيف:تأسيسات د 1934 ف الطاليان
جينوا سي إف سي

**جينوا سي إف سي** مشهورة كتر ب**جينوا** هي فرقة د لكورة (ب )، تأسسات نهار 7 سپتمبر 1893 ف مدينة جينوا ف جيهة ليڭوريا ف الطاليان.

شاركات جينوا ف سيري أ 57 مرة (2025)، ؤ ربحات سكوديتو (لبطولة) 9 خطرات (1898، 1899، 1900، 1902، 1903، 1904، 1914–15، 1922–23، 1923–24) ؤ دّاو كاس طاليان (Coppa Italiana) مرة وحدة (1937).

## مصادر


تصنيف:فرقة د كورة طاليانية
تصنيف:تأسيسات د 1893 ف الطاليان
الجمعية الرياضية د ناپولي

**الجمعية الرياضية د ناپولي** ؤمشهورة كتر ب: **ناپولي** (ب ) هي فرقة د لكورة تأسسات نهار 1 غشت 1926 ف مدينة ناپولي ف جيهة كامپانيا.

شاركات ناپولي ف سيري أ 79 مرة (2025)، ؤ ربحات سكوديتو (لبطولة) 3 خطرات (1986-87، 1989-90، 2022–2023) ؤ كاس طاليان (Coppa Italiana) 6 مرات (1962، 1976، 1987، 2012، 2014، 2020)، كاس سوپر الطاليان (Supercoppa Italiana) 2 مرات (1990، 2014) ؤ ربحو ؤروپاليڭ خطرة وحدة (1999).

## مصادر

تصنيف:جمعية رياضية ناپولي
تصنيف:فرقة د كورة طاليانية
تصنيف:أرتيكلات فيهوم طّاليانية-تيكست د لوغة
تصنيف:تأسيسات د 1926 ف الطاليان
تصنيف:تأسيسات د 2004 ف الطاليان
كاراكاس

**كاراكاس** (بالصبليونية: **Caracas**، سميتها الرسمية: **صانتياڭو دي ليون دي كاراكاس**) هي لعاصيما د ڤينيزويلا و أكبر مدينة فيها. جات ف الشمال د لبلاد، ضايرين بيها الجبال، و كيدوز منها لواد د ڭوايري. واخا هي قريبا من لبحر (جات غي 10 كيلوميطر من لبحر د لكاريبي)، و لكن لعلو ديالها واصل تال 1000 ميطرو.

تبنات كاراكاس ف 1567، و هي لعاصيما د لجمهورية د ڤينيزويلا من 1829. هي معروفا دابا باللي فيها بزاف د لباطيمات لعاليين و تيسكنو فيها تقريبا جوج د لمليون د الناس.

## مصادر


تصنيف:ڤينيزويلا
تصنيف:عواصم ديال بلدان
ألكساندر وانڭ

**ألكساندر وانݣ** (تولد ف 1997 ف لوس آلاموس، نيو مكسيكو) هو مول شركة مريكاني و مؤسس شركة Scale AI، وحدة الشركات الكبار ف مجال الذكاء الاصطناعي. ف 2021، ولا أصغر ملياردير خلق ثروتو بوحدو ف العالم.

## الحياة ديالو و التعليم
وانݣ تولد ف لوس آلاموس لوالدين شينويين كانو خدامين كفيزيائيين ف المختبر الوطني ديال لوس آلاموس، المكان لي تصاوبت فيه القنبلة النووية اللولة. من صغرو كان مولوع ب الرياضيات و البرمجة، وربح جوايز كثيرة. نجح ف برنامج أولمپياد الرياضيات ف 2013، والفريق الفيزيائي لميريكاني ف 2014، وكان من المتأهلين للنهائيات ف مسابقة USACO د لبرمجة ف 2012 و 2013.

ملي كان مراهق، خدم ف شركة قورا *Quora* كمبرمج. قرا علوم الحاسوب و الرياضيات ف MIT، ولكن خرج منها باش يأسس Scale AI ف 2016.

## المهنة
### Scale AI
ف 2016، أسس وانݣ شركة Scale AI لي كتوفر خدمات تصنيف الداطا للذكاء الإصطناعي و الشوفان ب لورديناتور. ف مجلس الإدارة ديال الشركة كاين ويليام هوكي، المؤسس المشارك ديال شركة Plaid. ف ماي 2021، نضم مايكل كراتسيوس، كبير لمسؤولين د التكنولوجيا ف إدارة ترامپ، للشركة كمدير تنفيذي و رئيس د لإستراتيجية.

الشركة عندها كليانات كبار بحال ؤپن إي أي *OpenAI*، دجينيرال موتورز *General Motors*، طويوطا *Toyota*، ؤبر *Uber* و پايپال *PayPal*. ف 2021 وصلات القيمة ديال الشركة ل 7.3 مليار دولار، و وانݣ ولات عندو ثروة ديال مليار دولار حيت كان كايملك 15% ديال الشركة.

### التعاقدات العسكرية
سكييل إي أي Scale AI عندها عقود مع القوات المسلحة د لميريكان و الپينطاݣون باش تختابر و تقيم سلامة و موثوقية نماذج اللغة الكبيرة ف التخطيط و القرار العسكاري.

## الجوايز و التكريمات
ف 2021، تسما ف ليستة فوربس 30 تحت 30 Forbes 30 Under 30 ف فئة تكنولوجيا المؤسسات. تختار التاني ف ليستة تايمز 100 *Time 100* و تايمز 100 إي أي *Time100 AI* لي كتكرم القادة الصاعدين لي كيغيرو المستقبل ديال المجالات ديالهم.

## مصادر

تصنيف:زيادة 1997
تصنيف:دكا صطيناعي
تصنيف:ناس حيين
ديپ سيك

**ديپ سيك** هي شركة ديال ذكا اصطناعي شينوية كتخدم على تطوير نماذج لغوية كبيرة مفتوحة لمصدر ف مجال تعلم الآلة. كايتواجد ديپ سيك ف مدينة هانڭتشو ف مقاطعة تشجيانڭ. و ب المقارنة مع منافسين آخرين فحال ؤپن إي أي، حقق نموذج ديپ سيك أر 1 نتائج زوينة حسن من شاط جي پي تي في معيار لإستدلال المنطقي و درجة أعلى في اختبارات لماط.

## شوف تا

* شاط جي پي تي
* صورا
* ؤپن إي أي

## مصادر

تصنيف:شاطبوتات
تصنيف:دكا صطيناعي
جورج تاون

**جورج تاون** ولاّ **جورجطاون** (ب لينݣليزية: **Georgetown**، كاتّرجم: *لمدينا د جورج*) هي لعاصيما د ݣويانا و أكبر مدينة فيها. جات ف الشمال د لبلاد، و كاطّل على لمحيط لأطلسي، ف لبلاصة فين كيصبّ لواد د ديميرارا. تيسكنو فيها تقريبا 120.000 واحد.

تأسسات لمدينة ف لقرن 18 من لهولانديين اللي كانو تمّا، و كانو مسمّيينها سطابروك. ف 1781، حتلّوها لبريطانيين و ف 1812 بدّلوليها السمية ل جورج تاون، على سميت لماليك ديالهم ديال ديك لوقت (جورج التالت).

## مصادر


تصنيف:ݣويانا
تصنيف:عواصم ديال بلدان
تصنيف:تأسيسات د عوام 1780 ف أمريكا الجنوبية
زليج

**الزليج** ولّا **الجليج** هو واحد الفن ديال الفسيفساء اللي كيتكون من قطع خزفية صغار، كيتجمعو باش يصاوبو أشكال هندسية مزوّقة. بان أول مرة في مدينة فاس وتطور في الأندلوس والمغرب العربي. وكيتميّز بالتصاميم المعقّدة والألوان الزاهية.

## الأصل والتاريخ
كلمة "زليج" جاية من الفعل لعربي "زلج" اللي كيعني "تزلق"، فإشارة للسطح الملس واللامع ديال القطع الخزفية. هاد الفن بدا فالعصر الوسيط فالمغرب والأندلس، وتطوّر مع الوقت باش يولي جزء من الهندسة المعمارية التقليدية فهاد المناطق.
[تصغير|نظرة مقربة للزليج ف مدرسة بن يوسف ف [مراكش]]

## المواد و الطريقة
الزليج كيتصاوب من الغيس اللي كيتشكّل و يتحرق ف فرّان، من بعد كيتلوّن ب صباغة ديال الجاج و كيترسم عليه. من بعد، كيتقطّع ل طراف صغار بأشكال هندسية، و كيتجمعو بشوية و بحرص باش يكوّنو التصاميم المطلوبة. هاد العملية كتطلب دقة و صبر، و كتبيّن المهارة ديال الصنايعي التقليدي.

## الإستعمالات
تصغير|زواق د السيراميك ف الجزء لفوقاني د المنارة ديال جامع القصبة ف مراكش (ترميم عصري للسيراميك الأصلي ديال القرن 12).
الزليج كيتستعمل بزاف فزواق لحيوطا، الأرضيات، النافورات، و حتى السقوفا. كيلقاه ف الجوامع، القصورا، الرياضات، و حتى فالدّيور العصرية اللي بغاو يحتافظو بالطابع التقليدي. التصاميم ديالو كتنوع بين النجوم، الزهور، و الأشكال الهندسية المعقّدة.

## لحرايفيا
لحرايفيا اللي كيديرو الزليج كيتسمّاو "معلمين الزليج"، و هما ناس عندهم مهارة كبيرة ف هاد الحرفة. المدون بحال فاس، مكناس، و مراكش معروفين بهاد الفن، و كاينين مدارس تقليدية كتعلم هاد الصنعة للأجيال الجديدة باش يبقا هاد التراث حي.

## الزليج ف العصر الحالي
وخا كاين تطور كبير ف مجال الديكور، الزليج باقي شاد بلاصتو، و كيتستعملوه حتى ف التصاميم العصرية. الناس كيعجبهم يخلطو هاد الفن ف الديكور ديال الدّار باش تبان ديك لمسة ديال الأصالة والجمال وتعطي منظر ناضي وأيضا كيخلي الواحد إعتّز بالتاريخ ديالو.

## المصادر

تصنيف:تقافة د لمغريب
تصنيف:تاريخ د لفن
تصنيف:لمعمار لمغريبي
ڤيروس

**ڤيروس** هو واحد الحاجة صغيرة بزاف ماشي حية كتمرض و كاتكاثر غير لداخل ديال لبنيقات (خلايا) ديال الكائنات لحية. الڤيروس كيتطفل على ڭاع الكائنات الحية. أول وصف تدار ليهم، دارو واحد العالم روسي سميتو ديميتري إيڤانوڤسكي ف عام 1892. ل حد ساعة كاين كثر من 11.000 نوع ديال الڤيروسات لي تم لكتشاف ديالهم. لعلم لي كيدرس الڤيروسات كيتسما الڤيرولوجيا.


فيشي:Influenza virus.png|تصويرة ب لميكروسكوپ الإلكتروني ل لڤيروس ديال الرواح


## مصادر


تصنيف:مرضات كايعاديو
تصنيف:إيپيديمولوجيا
تصنيف:ڤيرولوجيا
خديجة أبي بكر ماء العينين

**خديجة أبي بكر ماء العينين**، تولدات ف 1953 ف تيزنيت، هي شاعرة مغريبية.

جدها يحجوب بن خطري ماء العينين كان شاعر و قاضي ف راشيدية و ف تارودانت. هي عضو ف مؤسسة مربيه ربه، و رابطة لأدب لإسلامي لعالمي و رابطة شوعارا لعرب.

## منشورات
* 
* 

* 

## مصادر

تصنيف:زيادة 1953
تصنيف:ناس تزادو ف تيزنيت
تصنيف:شيعر
تصنيف:مقالات ديال حركة لمقررات د يناير 2025
أوطاوا

**أوطاوا** ولاّ **ؤطاوا** (بلفرنساوية و لينݣليزية: **Ottawa**) هي لعاصيما د كانادا و رابع أكبر مدينا فيها. جات ف لجنوب لغربي د لبلاد، ف لولاية د أونطاريو، و تيدوز منها لواد د أوطاوا، اللي تيفارق ما بين أونطاريو و كيبيك. تيسكنو فيها تقريبا مليون ديال الناس.

## التاريخ ديالها
تأسسات أوطاوا ف 1826، و كانت سميتها فاللّول بيتاون. تبدّلات ليها السمية ف 1855، و ف 1857، قررات لماليكا ڤيكطوريا (د بريطانيا) باش تردّها هي لعاصيما د لمستعمرة ديالها ف كانادا. بقات هي لعاصيما د لبلاد تا ملّي ما بقاتش تابعا لبريطانبا
.

## مصادر


تصنيف:كانادا
تصنيف:عواصم ديال بلدان
تصنيف:تأسيسات د 1826 ف كانادا
حضارة

[تصغير|ال<nowiki/>[سوماريين لقدام كانو ف بلاد بين لويدان، و كيتعتابرو أقدم حضارة ف لعالم، لي بدات ف جوايه 4000 قبل لميلاد.]]
[تصغير|[مصر لقديمة ميتال ديال حضارة د لعصر لبرونزي.]]
ل**حضارة** هيّ مصطلح كينطابق على أي مجتمع معقد لي عندو دولة، تراتبية إجتماعية (طبقات ديال لمجتمع)، تمدين، و سيستيم رمزي ديال التواصل لي كيتجاوز اللوغات د لإشارة و لمهضورة، يعني عندها سيستيم د لكتابة و فن مرسوم.

لحضارات كيتميّزو ب وجود الزراعة، لفن د لمعمار، قلدة تحتانية، تطور طيكنولوجي، صولدي، ضرائب، قانون، و توزيع ديال التخصصات ف لخدمة.

تاريخياً، لحضارة ف أغلب لحالات كاتّفهم بلي هيّ تقافة "متطورة بزاف"، مقارنةً معا تقافات "صغر" و "مامطورينش" ب نفس الدرجة. ف هاد لمعنى لأعم، لحضارة هيّ الضد ديال لمجتمعات لمشتتة و لقبايلية، لي منهم مجتمعات الرحالا لبدويين، و لمجتمعات النيوليتية ولّا الصيادا لميخالا *hunter-gatherers*. شي مرات كيتم تمييز "لحضارة" حتى بين التقافات لي كاينين وسط منها. لحضارات كيكونو منظمين، و مكوّنين من تجمعات سكّانية كتيفة و مقسّمة ل طبقات إجتماعية هيراركية، ب طبقة عالية حاكمة، و ساكنة حضرية و قروية تابعة. هاد الساكنة كاتمارس مجموعة د النشاطات لإقتصادية بحال الزراعة، تامنجميت، التصنيع على مستويات صغيرة، و التجارة. لحضارات كيركّزو لقوة ف ليد د بنادم لي كيولي قادر يبسط السلطة ديالو على الطبيعة، و حتى على أفراد خرين ديال بنادم.

ف اللوغات لؤروپية كلمة حضارة (ب النڭليزية *civilization*) جات من لكلمة اللاتينية *civitas* (*كيوِيطاس*) لي كاتعني "مدينة". على حساب مجتمع ناشيونال جيوڭرافيك، أبسط تعريف ديال لحضارة هي "مجتمع مكوّن من مدون". لبون ديال أقدم لحضارات مرتابط ب لمراحل اللخرين ديال التورة النيوليتية ف غرب أسيا، لي وصلات ل لأوج ديالها ب لپروصي السريع ديال تورة التمدين، و تشكيل الدولة، لي كيمتّلو تطور سياسي مرتابط ب لبون ديال طبقات حاكمة.

## مصادر

تصنيف:جغرافيا تقافية
تصنيف:أنطروپولوجيا تقافية
تصنيف:حضارات
تصنيف:مقالات ديال حركة لمقررات د يناير 2025
تصنيف:تاريخ تقافي
تصنيف:لمجتمع
الشينوا لعظمى

**الشينوا لعظمى** (ب الشينوية *大中華*) مفهوم سياسي، قتيصادي و تقافي شامل لي كيشير ل الشينوا و الشناوا، سيرتو ف السياق د لأكاديميا و لبيزنيس. هاد لمصطلح ماعندوش تعريف موحّد، و عادةً كيحيل ل لمنطقة لي سيطرات فيها التقافة الشينوية سيرتو لي كاينين فيها شعب لهان و تقافتهم، لي منهم الشينوا لبرية، هونكونڭ، ماكاو، و طايوان. كاين لي كيزيد حتى لمناطق لي فيها أغلبية من إتنية شينوية، بحال سنغافورة.

التخدام ديال هاد لمصطلح كيتير الجدل. عدد ديال لمراقبين ف طايوان كيعتابروه "مضر" ولّا كيخلط مابين كيانات سياسية و قتيصادية مختالفة بيناتها، ف لوقت لي لحكومة د الشينوا كاتّجنب باش تخدمو، إما باش ماتنوضش مخاوف من التوسعية لإقتصادية ديالها، ولّا باش ماتعطيش لإنطباع بلي طايوان (لمعروفة ب "جمهورية الشينوا") و جمهورية الشينوا الشعبية راهم على نفس لمستوى. عالم الشينويات *sinology* لؤسطرالي وانڭ ڭونڭوو كيعتابر هاد لمصطلح مجرد "أسطورة" و بلي راه مصطلح "غالط" ملي كيتم التطبيق ديالو على الشناوا لي كيعيشو برا لمناطق لأصلية ديال جدودهم.
[تصغير|250x250بك|خريطة من فيلم لپروپاڭاندا لميريكاني د 1944 "معركة الشينوا" كايبين أراضي [جمهورية الشينوا (1912، 1949)|جمهورية الشينوا: الشينوا براسها، مانشوريا مونڭوليا، سينكيانڭ و التيبيت.]]

## مصادر


تصنيف:مناطق تاريخية
تصنيف:جغرافيا د الشينوا
تصنيف:مقالات ديال حركة لمقررات د يناير 2025
لألعاب لؤلمپية لقديمة

[تصغير|ل<nowiki/>[پالاسطيرا ف ؤليمپيا، لموضع فين كانو لمصارعين و رياضيين خرين كيترينيو]]
**لألعاب لؤلمپية لقديمة** (ب ليونانية لبالية τὰ Ὀλύμπια، *طا ؤليمپيا*) كانت مجموعة د لمنافسات د لأطليتيزم بين ممتلين ديال لمدون الدولات ديال ليونان لقديمة، و كانت وحدة من لألعاب لهيلينية الشاملة. هاد لألعاب كانو كيتنظمو ف معبد ؤليمپيا على شاراف الرب زيوس، و ليونانيين لقدام كانو كيعتاقدو بلي عندهم أصول أسطورية. ف التقاليد، كيتّعتابر عام 776 قبل لميلاد هوّ لبدية ديال أول ألعاب ؤلامپية. هاد لألعاب كانو كيدوزو مرة ف ربع سنين، و بسباب هادشي مصطلح "ؤلمپياد" ولّاو كيخدّموه ليونانيين لقدام بحال عبرة د الزمان كاتساوي ربع سنين. ليونانيين متلا كانو كيڭولو "لعام التالت ديال لؤلمپياد نمرة 18 لي كان ربح فيه لاداص من أرڭوص ف الصطاديون"، و الصطاديون (ب ليونانية لبالية στάδιον) كان منافسة ديال الجرا و لموضع نيت فين كاتدار، و هاد لكلمة منها جات  و  يعني "تيران". لألعاب لؤلمپية بقاو مستامرين فاش ليونان طاحت تحت السيطرة د الرومان ف لقرن 2 قبل لميلاد. لألعاب اللخرين لي تسجّلو كانو ف عام 393 ميلادية تحت لحكم ديال طيوضوسيوس اللول، ولايني لأدلة لأركيولوجية كاتشير بلي بعض لألعاب بقاو كيتدارو مور هاد التاريخ. لألعاب لؤلمپية ف لغالب حبسو ف مرة ف عهد طيوضوسيوس التاني، غالبا بسباب لعافية لي شعلات ف معبد الرب زيوس ف وقت لحكم ديالو.
تصغير|رسمة تخيلية ل التمتال ديال زيوس ف ؤليمپيا. هاد التمتال كان لعلو ديالو 12 ميترو، و كان مزوّق ب لوحات فنية و أحجار كريمة

ف لفترة د لألعاب كان كيتّعلن على لهدنة لؤلمپية باش الرياضيين و لحجّاج للمعبد يقدرو يسافرو من مدونهم و يحضرو للألعاب ب أمان. الجوائز ديال الرابحين كانو رزاز د الزيتون. لألعاب كانو أداة سياسية لي خدّموها لمدون الدولات باش يأكّدو لقوة و لهيمنة ديالهم على مدون دولات خرين. ف لألعاب لؤلمپية، السياسيين كانو كيعلنو على التحالفات ديالهم، و لفرايليا كانو كيديرو أضحيات للأرباب على ود الرباح. زيادة على هادشي، لألعاب عاونو ف نشر التقافة لهيلينية ف لعالم لمتوسطي لقديم. ف نفس لوقت كانو كيتدارو إحتفالات دينية، و التمتال ديال الرب زيوس ف معبد ؤليمپيا كان كيتّعتابر من عجايب لعالم السبعة د لعالم لقديم. لفنانين و الشوعارا كانو كيتجمعو ف كلا ؤلمپياد باش يعرضو لأعمال لفنية ديالهم على پاطرونات محتملين.

لألعاب لؤلمپية لقديمة كانو فيها رياضات قل من لي كاين ف لألعاب لؤلمپية ديال دابا، و ل مدة طويلة كانو ليونانيين الرجال لأحرار (ماشي عبيد) بوحدهم لي مسموح ليهم يشاركو فيهم، ولايني كانو حالات ديال عيالات لي ربحو ف لمسابقة د لكرويلات. زيد على هادشي، سوا ف لؤلمپيات لقدام ولّا ديال دابا، لألعاب كانو ساحة ديال التعبير السياسي، بحال لمضاهرات، لمقاطعات، لحصارات، لي خدّموهم الدول و لأفراد باش يديرو تأتير على هاد لأحدات الرياضية. طالمّا كانو كيحققو شروط الدخول، أي أطليط من أي مدينة دولة ولّا مملكة يونانية كان يقدر يشارك ف لألعاب لقديمة، لي كانو كيتدارو ديما ف ؤليمپيا، عكس لألعاب ديال دابا لي كيتبدّل لموضع ديالهم من مدينة ل مدينة. الرابحين كان كيتدار ليهم تشريف، و لإنجازات ديالهم كانو كيتقيّدو ف السجلات باش يعرفوهم لأجيال الجايين.

## نويطات

## مصادر


تصنيف:تأسيسات د لقرن 8 قبل لميلاد
تصنيف:ليونان لقديمة
تصنيف:الرياضة ف لفترة لقديمة
تصنيف:حوايج مابقاوش ف 394
تصنيف:مقالات ديال حركة لمقررات د يناير 2025
فݣيعيات

**لفݣيعيات** (ب و ب) هي أي عضو من لمجموعة ديال الصحيحوعلايف  اللي فيها بزاف ديال لخلايق صغيرة بحال لخميرة و لعفن، لي فيه  حتى لفݣيع اللي كايتكال. لفݣيعيات فيهم بزاف ديال النواع. العولاما كيقدرو بلي لعدد ديال هاد النواع كيلعب ما بين 2.2 حتى ل 3.8 مليون. ولكن لحد الساعة تقريبا غير 148.000 نوع لي قدو يدرسوها. النواع الحية د لفݣيعيات كيشكّلو مملكة بيولوجية.

تصغير|تصويرة ديال نوع من لفݣيعيات

## مصادر


تصنيف:مملكة (بيولوجيا)
مجدي يعقوب

**مجدي حبيب يعقوب** (تزاد ف 16 نونبر 1935) أستاذ متقاعد مصري-بريطاني ف تخصص ديال ل الجراحة القلبية فْ لكلية لإمپيريالية ديال لندن، معروف عليه بلي كان من اللولينْ لي دارو لإصلاحْ ديال الصمامة ديال لقلب مع الجراح دونالد روص.

ف هاد العملية الصمامة ديال الشريان الهزاز ديال مريضة كاتبدلْ ب الصمامة ديال شريان الرية. زيدْ عليها بلي هو أول واحد طبقْ عملية تحويلْ ديال الشريان ف لمرض الخلقي لي فيه كتبدل لبلاصة ديال شرايين لقلب. الدكتور يعقوب أسس صونطر ديال زراعة القلب ف صبيطار هارفيلد عام 1980.

## مصادر

تصنيف:ناس حيين
تصنيف:زيادة 1935
تصنيف:بيوغرافيا د رجال
تصنيف:مصريين